Manchester United náði í gær sama stigafjölda og Englandsmeistarar Liverpool á toppi ensku úrvalsdeildarinnar. Bæði lið hafa nú jafn mörg stig og eftir jafn marga leiki.
Manchester United sigraði Aston Villa, 2-1 í gærkvöld. Anthony Martial kom United yfir seint í fyrri hálfleik en Bertrand Traore jafnaði fyrir Aston Villa á 58. mínútu. Aðeins þremur mínútum eftir jöfnunarmarkið fékk United svo vítaspyrnu og úrskurðurinn staðfestur eftir skjádóm. Portúgalinn Bruno Fernandes skoraði úr vítaspyrnunni og tryggði United stigin þrjú sem í boði voru. Liverpool hefur verið eitt í toppsætinu síðustu daga eftir að hafa slitið sig frá Tottenham um miðjan desember. Nú eru hins vegar Liverpool og Manchester United bæði með 33 stig hvort lið. Markatala Liverpool er þó aðeins betri. Englandsmeistarararnir hafa 17 mörk í plús en United hefur 9 mörk í plús. Og Ole Gunnar Solskjær knattspyrnustjóri United var vitanlega hæstánægður eftir sigurinn á Astonn Villa.
Sagði Ole Gunnar Solskjær og reyndi að halda báðum fótum á jörðinni þrátt fyrir góða stöðu í ensku úrvalsdeildinni þegar keppni er rétt tæplega hálfnuð. Liverpool og Manchester United munu mætast í deildinni á Anfield í Liverpool eftir aðeins hálfan mánuð, sunnudaginn 17. janúar.
Fjórir leikir eru spilaðir í ensku úrvalsdeildinni í dag. Leikur Tottenham og leeds hófst núna klukkan hálfleitt. Klukkan þrjú mætast Crystal Palace og Sheffield United. Brighton og Úlfarnir eigast við klukkan hálfsex og klukkan átta í kvöld leiða svo West Bromwich Albion og Arsenal saman garpa sína.
Manchester United náði í gær sama stigafjölda og Englandsmeistarar Liverpool á toppi ensku úrvalsdeildarinnar. Bæði lið hafa nú jafn mörg stig og eftir jafn marga leiki.